cyanic-selkie/wikianc huggingface dataset:
Лудовит Фула
Стил
Фула бил познат по својата светлоцрвена, портокалова и жолта боја. Ова можебибило инспирирано од фолклорната иконографија секогаш присутна во неговите дела, или можеби беше дополнителен примерок на стилови на уметничкиот период.
Укање
Укање (словенечки: Ukanje) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Серија А 2015-2016
Серија А 2015-2016 била 114-тата сезона на првата фудбалска лига на Италија, односоно 84 сезона на Серија А. Сезоната започнала на 22 август 2015, а завршила на 15 мај 2016 година.
Екипата на Јувентус влегла како бранител на титулата од сезоната 2014-2015. Карпи, Фрозиноне и Болоња биле новите три членови откако избориле промоција во Серија Б претходната сезона.
На 25 април 2016, Јувентус ја одбранил титулата на три кола пред крајот после поразот на нивниот главен конкурент Наполи од Рома во Рим со 1-0. На крајот Наполи го освоил второто место и избориле право да играат во Лигата на шампионите 2016-2017, додека третопласираната Рома се изборила за место во плејоф рундата од квалификациите за Лигата на шампионите 2016-2017.
Четвртоплаисраниот Интер и петопласираната Фјорентина избориле место во Лигата на Европа 2016-2017, подоцна ним им се приклучил и шестопласираниот Сасуоло откако во финалето на Купот на Италија Јувентус - кој веќе имал изборено учество во европските натпреварувања за слендата сезона - го победил Милан.
Трите клуба кој испаднале од лигата во сезоната биле Карпи, Фрозиноне и Верона.
Најдобар стрелец за сезоната бил Гонсало Игуаин од Наполи со 36 постигнати гола, со што го скршил рекордот на Гунар Нордал од сезоната 1949-1950 за најмногу постигнати голови од еден играч во една сезона во Серија А.
Општо
Првенството започнало на 22 август 2015 со натпреварите од првото коло и завршило на 15 мај 2016. На 27 јули 2015 во Милано било одржано извлекувањето на натпреварите од календарот. Според програмата натпреварите од календарот требало да се играат секој викенд, освен на 6 септември 11 октомври и 15 ноември 2015 како и 27 март 2016 како дати за кој биле закажани натапите на националните репрезентации, додека на 27 декември 2015 и 3 јануари 2016 година немало италијански фудбал поради тоа што првенството бил на пауза заради Новогодишните и Божиќните празници.
Бројот на екипите и како позициите кој носат квалификација во натпреварувањата организирани од страна на УЕФА се исти како и претходната сезона. По завршувањето на првенството, првите три екипи ќе се здобијат со право на учество во Лигата на шампионите 2016-2017, првите два во групната фаза, а третиот во квалификациската плејоф рунда, во зависност од резултатите од европските купови; четврта и петтата екипа на табелата, се квалификува за Лига Европа 2016-2017, заедно со победникот на Купот на Италија. Шестопласираната екипа ќе има право на учество во Лигата на Европа, само ако победникот во националниот куп е некоја од екипите која веќе има обезбедено учество во некое од Европските натпреварувања.
Првите осум екипи на табелата се пласираат во осминафиналето на Купот на Италија 2016-2017 како носители, и таму имаат предност натпреварот да го играат на домашен терен.
Каљари, Чезена и Парма биле екипите кој испаднале од Серија А претходната сезона : Каљари испаднал после единаесет сезони по ред во Серија А, Чезена се вратила во Серија Б по само една сезона во Серија А, додека екипата на Парма по шест сезони поминати во низа во Серија А, како последна екипа на табелата испаднала во понизок ранг на натпреварување. Подоцна Парма поради банкрот била префрлена во Серија Д. На нивно место Карпи како првопласирана и Фрозиононе како второпласирана екипа во Серија Б 2014-2015 се пласирале директно во италијанската елита, а интересно е тоа што и двете екипи дебитираат во Серија А. Болоња која била четвртопласирана после регуларниот дел од сезоната им се приклучила на дваете горе споменати екипи во Серија А како победник на плејофот во Серија Б. Дури во сезона 1993-1994 за последен пат се случило во првенството да влезат две екипи што никогаш претхдно не играле во Серија А: во тоа време тоа биле екипите на Пјаченца и Реџана кој дебитирале во највисоката лига.
Прв дел од сезоната (Андата)
Почетокот на сезоната, предвиден за крајот на август (нешто порано од вообичаеното) поради Европското првенство 2016, донел неколку изненадувања, вклучувајќи го и негативниот старт на бранителот на титулата Јувентус, кој останал без ниту еден освоен бод по првите сто и осумдесет минути, со што станале главните ликови на најлошиот старт во едно првенство во историјата на овој клуб (во апсолутна смисла уште од шеснаесеттото првенство (1912-13)). Интер, ослободен од обврските кон Евро-турнирите, се искачил на чело на табелата по пет кола со максимален број бодови. Нероаѕурите, кои не биле на врвот цели пет години, овојпат дошле особено благодарение на нивната одбрана, примајќи само еден гол во овој дел од сезоната. Околу септември, Фjорентина го победила Интер со 4-1 во гости, благодарение на хет-трикот на Никола Калиниќ, и го презема водачкото место во лигата од нероаѕурите.
По преземањето на првото место (за првпат водачи на табелата после 17 години) виолетовите останале во водство три кола, покажувајќи добра игра сè до поразот на домашен терен од Рома, со кој џалоросите го презеле врвот на две кола, пред во единаесеттото да загубат на гостувањето во Милано од Интер со 1-0 со првиот гол во италијанското првенство на Гари Медел. Екипата на Роберто Манчини се осамостоила на врвот на 22 ноември, победувајќи го новакот во лигата Фрозиноне (4-0), затоа што до тоа коло тие биле изедначени на првото место по бројот на бодови со Фјорентина. Меѓутоа првото место тешко се брани од конкурентите и веќе во следното четеринаесетто коло Интер бил поразен во Неапол и го предал првот на Наполи на Гонсало Игуаин (најдобриот стрелец во лигата во тој момент), кој бил стрелец и на двата гола во успехот на наполитанците со 2-1. Наполи продолжил со одличните игри и останал на врвот до крајот на првиот дел од сезоната (андата) со што станал зимски првак (campione d'inverno), но со само два бода повеќе од новиот конкурент за скудетото Јувентус и Интер; по слабиот почеток бјанконерите наредиле 9 победи по ред и се искачиле на второто место со 39 бода колку во тој момент имал и Интер, но подобрата гол-разлика била во корист на екипата од Торино. Првиот дел од сезоната на четвртото место го завршила Фјорентина со бод помалку од Јувентус и Интер и три помалку од Наполи, а Рома која во еден момент била водач на табелата западнала во голема резултатска криза и заостанала на петтото место со седум бода помалку од водачот.
Меѓу екипите кој разочарале во првиот дел од сезоната се Милан и Лацио. Ризик за слабо првнство се чини дека има Торино, додека Кјево и Аталанта биле стабилни во средината на табелата. Доста слаб прв дел од сезоната имала и екипата на Џенова, поготово ако се земеат предвид резултатите од претходната сезона, додека Емполи и Сасуоло уживале во својте најдобри денови во Серија А откако и двете екипи биле во првиот дел од табелата далеку од зоната за испаѓање. Болоња, ги порпавила својте резултати од почетокот на сезоната со доаѓањето на клупата на Роберто Донадони, додека на дното останала Верона, кој го завршил првиот круг од сезоната дури и без победа во првенството.
Втор дел од сезоната (Риторно)
Во текот на првата половина од сезоната, Интер иако долго биле на врвот не успеале да се одлепат од противниците, додека во втората половина од сезоната сме сведоци на издвојување на Наполи и Јувентус од останатите конкуренти за скудето на солидна дистанца: бјакнонерите, по победата над Кјево во гости (0-4), стигнале до нивната 12-та последователна победа меѓутоа Наполи одговорил со убедлива победа над Емполи (5-1). Фjорентина и Интер, гонителите на водечката двојка, сега веќе останале доста назад на табелата. Екипата на Милан направила позитивен почетокот на новата година, со девет последователни натпревари без пораз (од кој пет победи), вклучувајќи ги и успесите во дерби натпреварите против Фјорентина и Интер, како и ремито против Наполи во гости. Со тоа росонерите се приближиле до својата цел трката за третото место кое води во квалификациите за Лигата на шампионите.
Надвор од врвот продолжила одличната серија на Болоња, која освоила 9 бода во првите три натпревари од вториот дел на сезоната по победата со 3-2 над Сампдорија, во период во кој слабо им оди и на двата клуба од Џенова, бидејќи и Грифоните и Самп биле заглавени непосредно пред зоната за испаѓање. Во самата зоната за испаѓање се наоѓа Верона, која останала без победа и по 23 натпревари во лигата, и двата дебитанти Карпи и Фрозиноне. Шестото повратно коло донело пресвртница на настани, со судири меѓу првите четири тима на табелата, Јувентус-Наполи и Фјорентина-Интер. Првиот натпревар бил одлучен во 88-мата минута кога напаѓачот на Јувентус Симоне Ѕаѕа постигнал прекрасен погодок: Јувентус дошол до својата 15 победа едноподруго (што е нивен клупски рекорд), и го престигнал Наполи на врвот, си го поврати приматот што му недостасуваше од претходната сезона, и така го заврши својот процес на враќање на врвот од -11 бода. Во вториот натпревар, сепак, Фиорентина издвојува победа со 2-1, изборувајќи се да остане осамена на 3-тото место и верификација на кризата на Интер, кој наскоро ќе биде престигнат од страна на Рома и скоро стигнат од Милан на -2.
Во 31-вото коло Јувентус го победил Емполи со 1-0 (со голот на Марио Манџукиќ), а Наполи загубил со 3-1 во Удине од Удинезе, зголемувајќи си го својот заостаток зад екипата од Пиемонт на -6. Зад нив, Рома го освоила дербито со Лацио (1-4) и продолжила брзо да се искачува сè до 3-то место, правејќи предност пред Интер, Фјорентина, Милан и Сасуоло, кој се приближува кон шестото место. На пет круга до крајот, Јувентус го совладал Палермо (4-0), а Наполи паднал во Милано против Интер (2-0), останувајќи на -9 од врвот. Кон крајот на сезоната, се јавува контроверзност помеѓу капитенот на Рома Тоти и тренерот Спалети: капитенот се покажал одлучувачки во два последователни натпревари, изедначувајќи го резултатот против Аталанта (3-3) во последните минути, а потоа, бил главниот лик во кам-бек победата против Торино, постигнувајќи два гола, по влегувањето во игра во 86-тата минута, оставајќи ја Рома во игра за второто место.
Во 35-тиот круг од првенството, екипата на Јувентус математички ја освојува титулата (32-ра), благодарение на победата на гости со 1-2 над Фјорентина и победата на Рома над Наполи (1-0). Интер го консолидира 4-тото место по победата со 3-1 над Удинезе. Во борбата за опстанок, Палермо го надминува Фрозиноне по победата на гости во нивниот меѓусебен двобој, додека Сампдорија се движи се подалеку од зоната за испаѓање по победата над Лацио (2-1 со пресврт). Верона, и покрај успехот против Милан (2-1), математички ги губи шансите за опстанок и станува првиот клуб кој испаднал во понизок ранг за оваа сезона, поради победата на Карпи над Емполи (1-0), кој веќе го гледа спасот, задржувајќи се на +3 бода во однос на Палермо на 3 кола од крајот. Меѓутоа, во претпоследното коло Палермо го престигнал Карпи во Битката за опстанок, благодарение на ремито (0-0) против Фјорентина во гости, додека клубот од Емилија-Ромања загубил на домашен терен од Лацио (1-3) во натпревар во кој промашиле два пенали. Во истото ова коло математички го обезбедиле опстанокот екипите на Удинезе (со ремито 1-1 во Бергамо против Аталанта) и Сампдорија (и покрај поразот со 0-3 во градското дерби против Џенова). Исто така 37-мото коло значело крај на низата од 26 натпревари (25 победи и едно реми) без пораз на Јувентус, откако тие загубиле во Верона од полседнопалсираната екипа со 2-1: Лука Тони постигна гол од пенал, во неговиот последен натпревар пред да се пензионира.
Во последното коло Наполи го обезбедува второто место на крајот од првенството, победувајќи го Фрозиноне со 4-0 благодарение на хет-трикот на Игуаин, кој го надминува рекорд на Гунар Нордал по бројот на постигнати голови во едно издание на Серија А (36). Трето место го освоила Рома, а потоа следуваат Интер, Фјорентина и Сасуоло: неровердите математички го осигурале шестото место кое вреди квалификација во Лигата на Европа, откако го совладале Интер (3-1), истиснувајќи го Милан на седмото место. Карпи, Фрозиноне и Верона испаѓаат во Серија Б.
Играчки рекорди
Во текот на сезоната биле соборени два играчки рекорда, а новите рекордери се голманот на Јувентус Џанлујџи Буфон и напаѓачот на Наполи Гонсало Игуаин.
На 20 март 2016, Џанлујџи Буфон го скршил рекордот на некогашниот голман на Милан Себастијано Роси од 929 минути без примен гол, поставувајќи нов рекорд од 974 минути без примен гол.
На 14 мај, Гонсало Игуаин го скршил реордот на Гунар Нордал за најмногу постигнати голови во Серија А за една сезона (35 во 1949-1950), постигнувајќи вкупно 36 гола. Со тоа тој исто така се израмнил со Џино Росети од сезоната 1928-1929 (тогаш во лигата учествувале 32 клуба), како двајца најдобри стрелци во историјата на италијанската прва лига.
Екипи
Вкупно 20 екипи учествувале во лигата, вклучувајќи ги и 17-те од претходната сезона 2014-2015 и трите промовирани екипи од претходната сезона во Серија Б 2014-2015.
Завршна табела
Легенда:
Нотес:
Шампионскиот тим
Резерви: Алваро Мората (34), Хуан Квадрадо (28), Алекс Сандро (22), Стефано Стураро (19), Симоне Ѕаѕа (19), Даниеле Ругани (17), Ернанес (14), Роберто Переира (13), Симоне Падоин (12), Квадво Асамоа (11), Марио Лемина (10), Мартин Касерес (6), Нето (3), Рубињо (0), Емил Аудеро (0).
Табеларен приказ
Читањето хоризонтално ни ги покажува резултати на домашен терен на наведената екипа од првата колона, а читањето вертикално ни ги покажува резултатите во гости на наведената екипата од првиот ред.
Календар
Извлекувањето на календарот се одржало на 27 јули 2015 година, на церемонијата на Expo во Милано.
Создавање на пласманот
Легенда:
Натпреварот Сасуоло-Торино кој бил закажан за 16-тото коло всушност бил одигран помеѓу 20-тото и 21-вото коло од сезоната, па на табелата може само делумно да ја одразува реалната бодовна состојба на тие две екипи во тој временски период.
Ристо Кирјазовски
Ристо Кирјазовски (6 јануари 1927 - 3 октомври 2002) — македонски револуционер, научник и публицист. Партизан е во Народно Ослободителниот Фронт на Македонците од Егејска Македонија и учесник во Граѓанската војна во Грција. По 1949 година преминува во СР Македонија и целиот живот го посветува на научната работа во Архивот на Македонија и Институтот за национална историја во Скопје.
Револуционерна дејност
Ристо Кирјазовски е роден на 6 јануари 1927 година во костурското село Граче, Егејска Македонија. Основното образование го завршува во родното село, непосредно пред започнувањето на Втората светска војна.
Уште на неполни 16 години, Кирјазовски станува учесник во Народноослободителната војна во Грција. На февруари 1943 година се вклучува како доброволец во ЕЛАС (Грчката народноослободителна војска), а по Договорот од Варкиза за разоружување на ЕЛАС, се вклучува во Македонската организација НОФ (Народно-Ослободителен Фронт на Македонците од Егејска Македонија). Учествува во првите вооружени судири на НОФ против грчките монархофашистички банди, а од 1946, кога се создава Демократската армија на Грција, станува нејзин член и учествува во важни битки во Граѓанската војна во Грција.
Неговото учество како партизан на ДАГ не се ограничува само во битки на територијата на Егејска Македонија (Северна Грција), Кирјазовски учествува и воените дејствија во внатрешноста на Тесалија.
Ристо Кирјазовски покажува особена храброст во битката на Вич планина, кога партизаните на ДАГ (составена 60% од Македонци) водат крвави битки за секоја педа земја од живописните предели на Костурската корија. Рануван е неколкупати. Партизан е од 1943 сè до септември 1949 година кога ДАГ се повлекува во Албанија.
Научна и творечка дејност
По поразот на Демократската Армија, Кирјазовски преминува во Социјалистичка Република Македонија, каде завршува средно, а во 1958 и факултетското образование. Неколку години работи како учител во Скопје и Ресен, а од 1962 е вработен во Архивот на Македонија, а од 1 јуни 1974 година е вработен во Институтот за Национална Историја со звање виш стручен соработник. Во 1978 е избран за научен советник, а во 1982 за доктор на науки.
Творештво
Интересот на д-р Кирјазовски е свртен во прв ред кон проучувањето на најновата историја на Егејскиот дел на Македонија (1912-1949), но исто така има трудови што се однесуваат за крајот на XIX век. Има објавено над 150 статии во научни списанија, зборници и весници; има направено рецензии на десетици книги; од непроценлива важност е неговата улога во средување на архивската граѓа од необработени материјали и документи; речи, предавања и др.
Интересни се неговите статии, целосно изработени врз основа на дотогаш непозната богата архивска документација што денес се наоѓа во Архивот на Македонија. Неговите статии и научни трудови ги обработуваат темите: политиката на КПГ по македонското прашање, учеството на Македонците во ДАГ, борбата на Македонците од Егејска Македонија за употреба на македонскиот јазик во училиштата, за целите на НОФ во Егејска Македонија и др.
Делата на д-р Ристо Кирјазовски се од непроценлива вредност за историја на Македонија, и поконкретно за историјата на Егејскиот дел на Македонија.
Како негови поважни дела се сметаат книгите:
и други книги, како и 9-томната архивска граѓа собрана и издадена од него која содржи над 2000 документи.
Знаме на Чад
Знамето на Чад (Drapeau du Tchad, علم تشاد) е официјалното и национално знаме на оваа африканска држава. Знамето е составено до три еднакви вертикални ленти во сина, жолта и црвена боја. Знамето на Чад е исто со знамето на Романија, а слично е со знамето на Андора и знамето на Молдавија.
Сината боја ги симболизира надежта, небото и водата. Жолтата боја го симболизира сонцето и пустината во северниот дел од земјата. Црвената боја симболизира прогрес, обединетост и жртвување, но и се поврзува со крвта пролеана за независноста на државата.
NGC 2325
NGC 2325 — расеано ѕвездено јато во соѕвездието Еднорог, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2325 се споменува и како OCL 542.
Откривање
Објектот е откриен на 27 декември 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2325 е од видот II2r. Видливиот сјај со голо око изнесува 8,4 m. NGC 2325 има само една позната привидна димензија, која изнесува 8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 4 м 7,9 с, а неговата деклинација, односно висината на лакот на тој агол, + 1° 2' 41".
Други поделби
Проучување на NGC 2325 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 228; додека во Каталогот на основни ѕвезди (GSC) е групиран под бројот 6535. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 77.
Долно Агларци
Долно Агларци — село во Општина Новаци, во околината на градот Битола.
Потекло и значење на името
Името на селото се поврзува со фактот дека селото било чифлигарско село, кое го држел некој ага, па затоа околните жители го викале Агларци. Наречено е Долно Агларци, за да се разликува од соседното Горно Агларци, со кое во минатото биле едно село.
Географија и местоположба
Селото се наоѓа речиси во средишниот дел на Битолското Поле, од левата страна на Црна Река, во северозападниот дел на територијата на Општина Новаци. Селото е рамничарско, на надморска височина од 582 метри. Низ селото поминува регионалниот пат 2340, кој води за битолско Мариово и се движи низ Пелагонија. Од градот Битола е оддалечено 21 километар. Од општинското средиште Новаци е оддалечено 5 километри.
Долно Агларци е рамничарско и е сместено веднаш до соседното Горно Агларци, во непосредна близина на реката Црна. Друго соседно село е Далбеговци. Вода за пиење во минатото се обезбедувала од еден бунар, иако и самите мештани поседувале бунари со вода, која не била исправна за пиење.
Месностите во атарот ги носат следниве имиња: Карталица, Аџиица, Мртвица, Дукојца, Новиње и Чешмиште.
Историја
На месноста Карталица се наоѓаат две тумби, од кои едната денес е изорана. На таа тумба, мештаните наоѓале стари пари, ќерамитки и камен, поради што тврдат дека некогаш се наоѓало село. На другата тумба се наоѓале гробиштата на три села, Долно Агларци, Горно Агларци и Далбеговци. Овие гробишта биле напуштени во 1878 година, кога била изградена новата заедничка црква помеѓу Долно и Горно Агларци и таму биле основани нови гробишта.
Првпат селото е споменато во турските дефтери од век под името Лаглар, во кое живееле девет турски семејства.
Денешните села, Горно и Долно Агларци, се основани во отоманскиот период. Покрај овие имиња, во тој период се употребувале и други називи за селата. Така, за Горно Агларци се користело името Алиалар, додека за Долно Агларци се користело Имерлер. За делењето на селата се претпоставува дека со делењето на имотите, некои останале понаисток и го создале Горно, додека другите отишле кон запад и го создале Долно Агларци.
Во Долно Агларци најстари се родовите Кајмакамовци, Рашковци и Богдановци, додека другите доаѓале по нив. До крајот на отоманскиот период, сите родови работеле на чифлиците.
Стопанство
Атарот на Долно и Горно Агларци бил заеднички до 1939 година.
Атарот е мошне мал и зафаќа простор од 3,2 км2. На него преовладува обработливото земјиште на површина од 286,7 хектари, на пасиштата отпаѓаат 14,7 хектари, додека шумско земјиште нема.
Селото, во основа, има полјоделска функција.
Во селото имало неколку чифлици, кои отпрвин биле во посед на тројца, а до 1912 година бројот се зголемил на десет сахибии, сите од Битола. Мештаните поради малиот атар купувале ниви и надвор од нивниот атар.
По Втората светска војна, селото било особено во развој, со голем број стока и обработливо земјиште.
Население
Според статистиката на Васил К’нчов („Македонија, Етнографија и статистика“) од 1900 година, во Долно Агларци живееле 230 жители, од кои 170 Македонци и 60 Турци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Долно Агларци имало 176 Македонци, под врховенството на Бугарската егзархија.
629
629 (Римски бројки) — година според општоприфатениот календар. Тоа била 629 година од новата ера, 629. од првиот милениум, 29. од VII век и последна од 620-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Долно Агларци
Население
Во 2019 година по неофицијални податоци во селото живееле околу 140 жители.
629
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6137 и 6138 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5379 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4389 и 4390 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1382.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 629 година се протега во 3265 и 3266, додека според второто гледиште, годината трае во текот на 3325 и 3326 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1172. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 7 и 8 исламска година.
Долно Агларци
Население
Според последниот попис од 2021 година, во селото живееле 116 жители, од кои 100 Македонци, 2 Албанци, 1 останат и 13 лица без податоци.
Родови
Долно Агларци е македонско село.
Според истражувањата на Јован Трифуноски во 1953 година родови во селото се:
Иселеништво
Од Долно Агларци иселеници има на следните места: Калајџиовци (3 к.), Клештовци (3 к.) и Апчевци (2 к.) се иселиле во селото Добромири; Шиндевци (6 к.) преминале во Горно Агларци; Домузовци (3 к.) живеат во Дедебалци. Од родот Кајларовци има иселеници во Логоварди и во Прилеп.
Бројот на иселеници од селото изнесува над 300 лица. Најмногу се иселени во градовите Битола, Прилеп и Скопје, како и во прекуокеанските земји и Европа.
Самоуправа и политика
Во век, Долно Агларци било село во Битолската каза на Отоманското Царство.
Селото влегува во рамките на Општина Новаци, која била проширена при новата територијална поделба на Македонија во 2004 година.
Во периодот од 1996 до 2004 година, селото се наоѓало во рамките на некогашната општина Новаци.
Во периодот од 1965 до 1996 година, селото било сместено во големата општина Битола.
Во периодот од 1955 до 1965 година, селото влегувало во рамките на тогашната општина Новаци.
Во периодот 1952-1955, селото било дел од тогашната Општина Новаци, во која покрај селото Долно Агларци, се наоѓале и селата Балдовенци, Биљаник, Врановци, Гнеотино, Горно Агларци, Грумази, Добромири, Мегленци, Новаци, Ново Село, Долно Орехово, Паралево, Рибарци, Суводол и Тепавци. Селото било дел од некогашната општина Дедебалци во периодот 1950-1952, во која влегувале следниве села: Арматуш, Горно Агларци, Далбеговци, Дедебалци, Долно Агларци и Црничани.
Избирачко место
Во селото постои избирачкото место бр. 0159 според Државната изборна комисија, сместено во просториите на објект на општината.
На претседателските избори во 2019 година, на ова избирачко место биле запишани вкупно 141 гласач. На локалните избори во 2021 година, на ова избирачко место биле запишани вкупно 138 гласачи.
Милтал
Милтал — општина во округот Дармштат-Дибург, во Хесен, Германија. Таа е сместена на 6 километри југоисточно од Дармштат.
Сан Никола Манфреди
Сан Никола Манфреди — општина во покраината Беневенто од регионот Кампанија, Италија.
Рене Касен
Рене Касен (René Cassin, 5 октомври 1887 - 20 февруари 1976) — француски правник, познат како соавтор на Универзалната декларација за човековите права. Тој е добитник на Нобеловата награда за мир.
Животопис
Касен е роден во 1887 година во гратчето Бајон во Баскија, Франција. Неговиот татко бил еврејски трговец. Рене служел како војник во Првата светска војна. Во периодот од 1924 до 1938 година бил француски делегат во Друштвото на народите. Рене триесеттина години бил претседател на Светскиот еврејски сојуз (Alliance Israélite Universelle), заснован во Париз.
Во 1968 година бил награден со Нобеловата награда за мир за неговите заслуги за човековите права.
Велија Рамковски
Велија Рамковски (Дебреште, Прилепско, ) — македонски стопанственик и политичар.
Животопис
Рамковски е роден во прилепското село Дебреште на 4 февруари 1947 година. Неговото семејство се преселило во Битола во 1952 година, каде што завршил средно економско училиште, а потоа дипломирал на Економскиот факултет во Скопје во 1970 година. Работел во неколку општествени претпријатија во Скопје од 1972 до 1990 година, а потоа ја формирал најголемата приватна фирма во СФРЈ „Унипроком“ во Скопје, 1990, која за своето успешно работење ја добила сојузната награда на Стопанската комора на Југославија. Наскоро потоа ја формирал и првата приватна и една од водечките национални телевизии во Македонија Телевизија А1 (1992). Мошне успешен е и новоформираниот синџир продавници „Хедис“ (формиран 2006) со достигнато ниво од над 30% учество на пазарот (податоци од 2007). Спаѓа меѓу најуспешните стопанственици во Македонија во последната деценија. Основач е на Партијата за економска обнова во 2006 и на Фондацијата „Рамковски“ во 2006 со цел да ги афирмира и популаризира духовните вредности на Македонија, со низа афирмативни национални проекти од областа на историското минато, ликовната уметност и книжевноста: за Крсте Петков Мисирков, кодификаторот на македонскиот литературен јазик и правопис, националниот деец Димитрија Чуповски, писателот Петре М. Андреевски, вајарот Боро Митриќески, сликарите Владимир Георгиевски и Новица Трајковски и други македонски современици. Посебно го популаризира Крсте Мисирков со мултимедијален проект во 28 општини, со подарување на 40.000 примероци од книгата „За македонцките работи“, организирање на „Месец на Мисирков“ на Универзитетот ФОН, поставување споменик на плоштадот „Пела“ во центарот на Скопје (дело на вајарот Боро Митриќески) и востановување на наградата „Крсте Петков Мисирков“, со вкупен фонд од 50.000 евра (пет награди: за наука, за уметност, за економија, за спорт и за животно дело). Ги објавил и првите книги од конкурсот за роман, збирка раскази и збирка песни, каде меѓу наградените писатели биле: Стефан Марковски, Михаил Ренџов и други.
Бил сопственик и на весниците „Време“, „Шпиц“ и „Коха е Ре“.
Во декември 2010 година бил уапсен и задржан во притвор. Потоа бил обвинет и осуден за перење пари, за злосторничко здружување, затајување данок и злоупотреба на позицијата. Осуден е на 13 години затвор.
Во август 2017 година, по речиси седум години поминати во затвор, Велија Рамковски излезе на слобода.
Благој Самоников
Благој Самоников — македонски поет.
Книжевно творештво
Благој Самоников е автор на поетските книги. :
Heartless (песна на Кање Вест)
Heartless е песна изведена од страна на американскиот хип-хоп артист, текстописец и продуцент Кање Вест, издадена како втор сингл од неговиот четврт студио албум „808s & Heartbreak“. Heartless дебитираше завршувајќи на второто место на Билборд Хот 100. Оваа песна се смета и за една од најмногу продаваните синглови, со продадени над 5,5 милиони дигитални примероци во 2009 година.
Список на државни водачи во 1180 година
Ова е список на државни водачи во 180 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Ал Ертер
Алфред Адолф „Ал“ Ертер (19 септември 1936 – 1 октомври 2007) — американски атлетичар кој се натпреварувал во дисциплината фрлање диск. Тој бил четирикратен Олимписки шампион, како и првиот спортист воопшто кој успеал да освои златен медал во една иста дисциплина на четири последователни изданија од Олимписките игри. На 8 март 2012 година, Ертер бил примен во куќата на славни на ИААФ.
Кариера
Ертер ја започнал својата олимписка кариера на игрите во 1956 одржани во Мелбурн. Тој не бил сметан за фаворит, но уште во првата серија префрлил 56.36 метри — со што до крајот на натпреварувањето останал на првото место и го освоил златниот медал.
Изгледало дека кариерата на Естер ќе заврши на 20-годишна возраст, кога во 1957 година, автомобилска несреќа за малку не му го одземала животот. Тој закрепнал на време за да учествува на Летните олимписки игри 1960 во Рим, каде бил благ фаворит пред светскиот рекордер Ринк Бабка.
По првите четири серии од финалето, Бабка бил во водство. Во петтата серија, Ертер префрлил 59.18 метри, поставувајќи нов олимписки рекорд, со што го преземал водството. Тој останал на првото место по шестата серија, со што успеал да го одбрани златниот олимписки медал.
За време на раните 1960-ти, Ертер продолжил да бележи успех, поставувајќи нов светски рекорд во 1962 година. Тој станал првиот фрлач на диск кој ја пробил границата од 200 чекори (60.96 метри). Тој бил сметан за голем фаворит за освојување на олимпиското злато пред Летните олимписки игри 1964 во Токио.
Пред почетокот на игрите, Ертер се здобил со повеќе повреди. Тој имал повреда на вратот а непосредно пред натпреварувањето се здобил со повреда на грбот. И покрај силните болки, Ертер успеал да го освои својот трет златен олимписки медал, притоа поставувајќи нов олимписки рекорд од 61.00 метар во петтата серија.
На игрите во 1968 во Мексико, Ертер кој имал 32 години, фаворитската улога ја префрлил на својот тимски колега Џеј Силвестер. Но сепак во финалето, во третата серија Ертер префрлил 64.78 метри, повторно поставувајќи нов олимписки рекорд. Тој го зачувал првото место, запишувајќи се во историјата како првиот спортист кој освоил златни медали на четири последователни Олимписки игри во една иста дисциплина.
Ертер ја завршил својата неверојатна кариера по игрите во Мексико. Обидувајќи се да направи враќање во атлетиката, во 1976 година тој земал анаболични стероиди под лекарски надзор со цел да ја зголеми мускулната маса. Сепак, тој прекинал да зема анаболични стероиди бидејќи тие влијаеле на неговиот крвен притисок и не му овозможиле подобрување на теренот. По ова, тој ги советувал атлетичарите да избегнуваат вакви лекови и да се фокусираат на тренингот и техниката.
Ертер се обидел да се квалификува во американскиот тим за Летните олимписки игри 1980 но завршил на четвртото место. Сепак тој поставил личен рекорд од 69.46 метри таа година на 43-годишна возраст. При снимањето на телевизиски отсечок, тој неофицијално го фрлил фискот околу 75 метри, резултат кој и ден денес би бил светски рекорд. Во понатамошните години, Ертер го носел олимпиското знаме на Летните олимписки игри 1984 во Лос Анџелес, и го донел олимпискиот факел на стадионот на Летните олимписки игри 1996 во Атланта.
Оксиморон
Оксиморон (буквално значење - остроумна глупост) е стилска фигура којашто се создава со спојување на два противречни поими. Тоа е облик на едночлена антитеза внатре во реченицата. Пример: светол мрак, врело студенило, скромен раскош, мудра будала и слично. Оксиморон, кој на прв поглед делува глупаво и лудо - предизвикува внимание кај читателите и овозможува да се изразат специфични вредности. Изразува подлабоки согледувања на поимите од спротивставени агли. На тој начин се постигнува баланс на противречностите, со нивно спојување, а со тој контраст се добива колоритност на мислата.
IC 911
IC 911 — галаксија во соѕвездието Кефеј, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 911 се споменува и како CED 192.
Откривање
Објектот е откриен на 16 септември 1893 година од страна на Томас Хенри Еспинел Комптон Еспин.
Податоци од набљудување
Според морфолошката класификација на галаксиите, IC 911 е од видот *Grp.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 22 м 52 с, а неговата деклинација, односно висината на лакот на тој агол, +55° 27' 50"".
Користена литература
Parts I-V. Moscow: Moscow State University, 1962-74. (9,679)
Буника (род)
Буника — мал  на цветни растенија од то зрнци (Solanaceae) со вкупно 11 а. Сите се токсични.
Некои видови
Отровната црна буника или само „буника“ (Hyoscyamus niger) има лепливи листови, непријатен мирис и трубести зелено-жолти цветови. Од неа се добива материјата хиосциамин.
Македонски мрморец
Македонски мрморец (Triturus macedonicus), е тритон вид од комплексот на најстариот вид од родот Тритурус, кој се наоѓа на полуостровот Западен Балкан ( Босна и Херцеговина, Албанија, Северна Македонија, северозападна Грција и југозападна Бугарија )
Распространетост
Прво бил опишан како разновидност на Тритурус карелини, подоцна се сметаше за подвид на Тритурус карнифекс и беше покачен на ранг на видовите по молекуларна филогенетска анализа во 2007 година.
Triturus arntzeni се сметал за синоним на T. macedonicus но ова име всушност се однесува на хибрид помеѓу овој вид и балканско-анадолскиот српски тритон ( T. ivanbureschi ), и затоа е синоним за двата вида.
Опис
Видот е Југозападен Балкански ендемит, опишан од типичен локалитет во рамките на НПГ (долж брегот на Охридското Езеро). Тесно е поврзан со сите типови на акватични биотопи за време на сезоната за парење. После тоа, ја напушта водната средина, но никогаш не се оддалечува премногу далеку од неа (Arnold, 2002). Во рамките на НПГ, животниот циклус на македонскиот мрморец е сосема различен. Поточно, тој не ги напушта водните биотопи кои во текот на летото не пресушуваат (локви и мочуришта). Објаснувањето за ваквото негово однесување е поврзано со структурата на базичните карпи на планината (варовнички), што резултира со недостаток на погодни влажни станишта. Матичното подрачје на видот е ограничено на територијата на НПГ, со дисјунктивна дистрибуција на субпопулациите, концентрирани во темпоралните локви и бари, на надморска височина од бреговите на езерата до 1.600 m.
Заштита
Видот е Балкански ендемит и е заштитен согласно Европскиот документ „ Директивата за живеалишта 92/43/EEC Анекс II: Животински и растителни видови кои се значајни за Унијата и чија заштита бара определување на посебни подрачја за заштита; Анекс IV: Животински и растителни видови кои се значајни за Унијата и се под строга заштита.
Мочила
Мочила (словенечки: Močila) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Фенобарбитон
Фенобарбитонот (или фенобарбитал) претставува барбитурат. Овој лек е најшироко употребуваниот антиконвулзив на светот и најстариот кој сѐ уште е во употреба. . Овој лек може да се користи како седатив и како хипнотик, но се поретко.
Од Светската здравствена организација се смета како едно од основните лекарства за најголемиот дел од популацијата. Во развиените земји поретко се користи повеќе како антиконвулсант.
Амка
Амка е името на еден стар древен египетски функционер кој им служел на фараоните Џер, Џет и Ден за време на Првата египетска династија. Тој е првиот раноегипетски функционер чија кариера може да се следи речиси континуирано.
Амка служел за време на три владетели од Првата династија. Неговото име се појавува на печати од гробовите на фараоните Џер, Џет и Ден и на кралицата Мернеит на кралските гробишта во Абидос. Неговата кариера започнала во последните години од владеењето на кралот Џер, продолжила низ времето на владеењето на Џет и завршила во првите години од владеењето на кралот Ден, кога Мернеит била регент. Под Џер тој веќе бил вклучен во администрацијата на доменот на „Хор-секхенти-џу“ и ги имал титулите „неби“ и „хери-нехену“.
Тој ја задржал втората титула за време на владеењето на Џет. Под Мернеит и Ден, тој се чини дека ја достигнал висината на својата кариера, постигнувајќи го чинот на мртовечки свештеник (sekhenu-akh). Неговата последна позиција била администратор на округот на Куќата на телето (hut-ihut), област во западниот дел на Нил, најверојатно во близина на Ком ел-Хисн. Тој се преселил од кралската администрација во регионалната администрација.
Наводи
<references group="" responsive="">
Томасулов алгоритам
Томасулов алгоритам — алгоритам за сметачка архитектура наменет за динамичко распоредување на наредби што овозможува нивно нередоследно извршување и овозможува поефикасно користење на повеќе единици за извршување. Алгоритмот е развиен од страна на Роберт Томасуло во IBM во 1967 година и за првпат бил имплементиран во единицата со подвижна запирка, IBM System / 360 Model 91.
Роберт Томасуло, за неговата работа на алгоритмот, ја добил наградата Екерт-Моши во 1997 година.
Концепти за имплементација
Следниве се концепти неопходни за имплементација на Томасуловиот алгоритам:
Преименување на регистри
Томасуловиот алгоритам го користи преименувањето на регистрите за правилно извршување вон редослед. Сите регистри за општа намена и резервација имаат или вистинска вредност или заменска вредност. Ако вистинската вредност не е достапна до регистарот на одредишта за време на фазата на издавање, првично се користи заменската вредност. Вредноста на заменувачот е ознака која означува која резерна станица ќе ја произведе вистинската вредност. Кога единицата завршува и го емитува резултатот на заедничката податочна магистрала, заменската вредност ќе биде заменета со вистинската вредност.
Секоја функционална единица има станица за резервација. Резервираните станици ги содржат информациите потребни за извршување на една наредба, вклучувајќи ја и операцијата и операндите. Функционалната единица започнува со обработка кога е слободна и кога сите извори на операнди потребни за наредбата се реални.
Исклучоци
Практично кажано, може да има исклучоци за кои не се достапни доволно информации за статусот на исклучокот, во тој случај обработувачот може да покрене посебен исклучок, наречен „непрецизен“ исклучок. Непредвидливите исклучоци не можат да се појават при имплементацијата на OoOE, бидејќи состојбата на обработувачот се менува само во редот на програмата (видете RISC Pipeline Exceptions).
Програми кои доживуваат „прецизни“ исклучоци, каде што може да се одреди конкретната наредба што го презела исклучувањето, може да се рестартира или повторно да се изврши од точката на исклучувањето. Сепак, оние што доживуваат „непрецизни“ исклучоци генерално не можат да се рестартираат или повторно да се извршат, бидејќи системот не може да ја одреди специфичната наредба што го презела исклучокот.
Упатство животен циклус
Трите фази наведени подолу се фазите преку кои секоја наредба ги поминува од времето кога е издадена до времето кога нејзиното извршување е завршено.
Фаза 1: издавање
Во фазата на издавање, наредбите се издаваат за извршување, ако сите операнди и резервираните станици се подготвени, или пак тие се заглавени. Регистрите се преименувани во овој чекор, со што се елиминираат опасностите од WAR и WAW.
Фаза 2: изврши
Во фазата на извршување, операциите за наредбите се спроведуваат. Наредбите се одложуваат во овој чекор сè додека не се достапни сите операнди, со што се елиминираат опасностите од RAW. Коректноста на програмата се одржува преку делотворна пресметка на адреси за да се спречат опасностите преку меморијата.
Подобрувања на алгоритмот
Концептите на резервирани станици, преименувањето на регистри и заедничката податочна магистрала во Томасуловиот алгоритам претставуваат значајни достигнувања во дизајнот на сметачите со голема моќ.
Резервираните станици ја преземаат одговорноста за чекање на операнди во присуство на зависности од податоци и други недоследности, како што се различно време за пристап до складирани податоци и брзини на ел. кола, со што се ослободуваат функционалните единици. Ова подобрување ги надминува одложувањата добиени од долги подвижни точки и пристапот до меморија. Особено алгоритмот е потолерантен за пропуштањата на кешот. Дополнително, програмерите се ослободуваат од спроведување на оптимизиран код. Ова е резултат на заедничката податочна магистрала и резервираната станица кои работат заедно за да се зачуваат зависности, како и поттикнување на конкурентноста.
Со следење на операнди за наредби во резервацијата станици и регистрирајте се преименува во машински алгоритам минимизира читање по-запишување(RAW) и ја елиминира запишување-по-запишување (WAW) и Прати-по-Прочитај (војна) сметачка архитектура опасности. Ова ја подобрува ефикасноста со намалување на потрошеното време кое инаку би било потребно за боксови.
Подеднакво важно подобрување во алгоритмот е и тоа што дизајнот не е ограничен на одредена структура на линијата. Ова подобрување овозможува алгоритмот да биде пошироко прифатен од обработувачи со повеќе проблеми. Дополнително, алгоритмот лесно се проширува за да овозможи шпекулација на гранки.
Апликации и наследство
Томасуловиот алгоритам, надвор од IBM, не бил користен неколку години по нејзината имплементација во архитектурата на System / 360 Model 91. Сепак, во текот на 1990-тите имало значително зголемување на употребата заради три причини:
Многу модерни обработувачи имплементираат шеми на динамичко распоредување кои се извод на оригиналниот алгоритам на Томасуло, вклучувајќи ги и популарните чипови Intel x86-64.
Наводи
<references group="" responsive="">
Космос-622
Космос-622 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 19 декември 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-622 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,3 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1485 км, а најмалото на 1371.